Äsja sõlmitud leping sisaldab endas Rail Baltica Harju- ja Pärnumaa kohalike peatuste ooteplatvormide, üle- või altpääsude, välialade, parklate ja juurdepääsuteede projekteerimist eelprojekti staadiumini.
#000002
„Jaamahoonete ja ooteplatvormide vaheliste ülepääsude puhul võetakse kasutusele täna käimasoleva Raplamaa kohalike peatuste projekteerimise raames valmivad tüüpprojektid, mis kohandatakse vastavalt kohalikele oludele,“ selgitas Rail Baltic Estonia kohalike peatuste vanemprojektijuht Rauno Lee.
#000003
Lee sõnul on tänaseks töö Rail Baltica kohalike peatuste osas käimas praktiliselt kogu trassi ulatuses. Erandiks on vaid Lõuna-Pärnumaal tühistatud maakonnaplaneeringu alale jäävad Surju ja Häädemeeste, mille arendamisega jätkatakse pärast uue planeeringu kehtestamist. „Lõigul Tallinn-Pärnu on samas detailplaneeringud algatatud juba üheksa kohaliku peatuse puhul, algatamist ootab veel vaid Rae valda kavandatud Assaku kohaliku peatuse detailplaneering.“
#000004
Kohalike peatuste puhul on kavas rajada peatustega seotud raudteerajatised samas ajaaknas põhitrassi ehitamisega ning teenindavad rajatised (hooned, välialad, juurdepääsud) vahetult enne raudtee opereerima hakkamist.
#000006
Eelmise aasta algusest käib Rail Baltica Raplamaa kohalike peatuste projekteerimine. Eelprojektid on valminud iga peatuse ooteplatvormidele, samuti jaamahoonete ja ooteplatvormide vaheliste ülepääsude tüüpprojektidele. Koostamisel on välialade, parklate ja juurdepääsude eelprojektid. Projekteerimistööde teostaja on AS Novarc Group.
#000007